[{"text_idx": "#000000", "text": "Milline on teie senine kogemus e-o\u0303ppe la\u0308biviimisel pikema perioodi jooksul?"}, {"text_idx": "#000002", "text": "Lapsepo\u0303lv on nagu muinasjutumaa, tulvil po\u0303nevaid avastusi ja katsetamisro\u0303o\u0303mu. Nii on see olnud ajast aega. On teil veel meeles, kuidas te lapsena o\u0303dede-vendade vo\u0303i so\u0303pradega kodu ma\u0308ngisite ja u\u0308ksteisel ku\u0308las ka\u0308isite? Ma\u0308ng kestis hommikust o\u0303htuni, katkedes vaid lo\u0303unaso\u0308o\u0308gi ajaks. Vo\u0303i kuidas panite o\u0303htul lasteaias ma\u0308ngukaru magama ja kibelesite hommikul lasteaeda tagasi, et karukesele hommikuso\u0308o\u0308ki valmistada? Kas tuleb tuttav ette? Kui jah, siis saate aru, millistest ma\u0308ngudest ja ma\u0308nguro\u0303o\u0303must ma kirjutan."}, {"text_idx": "#000003", "text": "Lapse ma\u0308ng peegeldab kogemusi, mida ta saab eelko\u0303ige kodus ema-isa, o\u0303dede-vendade ja vanavanemate toimetusi ja\u0308lgides. Laps tahab olla suur ja ta\u0308iskasvanute kombel toimetada \u2013 su\u0308u\u0308a teha, lauda katta, tolmu pu\u0308hkida, tube koristada, autot parandada, sporti teha, raamatut lugeda jne. Samamoodi matkib laps oma ma\u0308ngudes seda, mida ta na\u0308eb ja kogeb poes, apteegis, bussis, arsti juures ka\u0308ies. Eelko\u0303ige aga o\u0303pib laps ta\u0308iskasvanuid ko\u0303rvalt ja\u0308lgides seda, kuidas nad omavahel suhtlevad ja arusaamatusi lahendavad. Neid kogemusi on tal vaja selleks, et suureks kasvades oma eluga hakkama saada."}, {"text_idx": "#000004", "text": "Meie ru\u0308hmas on palju mitmesuguseid ma\u0308nguasju ja ma\u0308ngukeskusi. On kodukeskus ja va\u0308ike puidust majake nukkude ja nukumo\u0308o\u0308bliga. On vahendid kaupluse, arsti, juuksuri, kohviku, panga ja paljude teiste ma\u0308ngude ma\u0308ngimiseks. Kord kahe-kolme kuu jooksul aga vo\u0303tame lastega ette suure ma\u0308ngude pa\u0308eva, mil alustame ma\u0308ngimisega kohe hommikul enne o\u0303ueminekut. Suur ma\u0308ngude pa\u0308ev ta\u0308hendabki, et ka\u0308sil on mitu ma\u0308ngu u\u0308hel ajal \u2013 ma\u0308ngitakse kodu, poodi, haiglat, kohvikut, panka, juuksurit jne. Iga ma\u0308ngu juures on silt ma\u0308ngu nimega."}, {"text_idx": "#000005", "text": "Ko\u0303ik sai alguse koduma\u0308ngust. Meie linnakeses ehk ru\u0308hmas elas mitu peret, kes viisid hommikuti lapsed lasteaeda ja to\u0303id nad o\u0303htul to\u0308o\u0308lt tulles lasteaiast koju, vabadel pa\u0308evadel aga ka\u0308isid nukuvankritega jalutamas. Kui linnakeses valmis Maksimarket, mindi sinna toidukaupu ostma. Kuna ka isadel oli vaja kuskil to\u0308o\u0308tada, tekkisid ehituse, bussi- ja autoremondito\u0308o\u0308koja ma\u0308ng. Hiljem lisandusid raamatukogu, teater, ateljee, juuksur ja ilusalong, kus to\u0308o\u0308tavad isegi maniku\u0308u\u0308rija ja meikar. Meelsasti ma\u0308ngivad lapsed haiglat ja apteeki, kust saab osta ravimeid ja vitamiine. Ja muidugi kooli! Olen va\u0308ga uhke, kui ka mo\u0303ni meie ru\u0308hma poistest valib endale tulevikus koolio\u0303petaja elukutse."}, {"text_idx": "#000006", "text": "Loovma\u0308ngude abil saavad lapsed tutvuda eri elukutsetega: arst, meditsiinio\u0303de, apteeker, mu\u0308u\u0308ja, kassiir, pangato\u0308o\u0308taja, bussijuht, o\u0303petaja jne. Toetamaks loovma\u0308nge, kasutan ka didaktilisi ma\u0308nge: \u201eEhitame nukule maja\u201c, \u201eRiietame nukku\u201c, \u201eKaunistame nukukleidi\u201c, samuti ma\u0308nge \u201eElukutsed\u201c, \u201eArstitarbed\u201c, \u201eTo\u0308o\u0308riistad\u201c, \u201eMo\u0308o\u0308bel\u201c, \u201eRiided\u201c, \u201ePuuviljad\u201c, \u201eJuurviljad\u201c, \u201ePiimatooted\u201c, \u201eKooliasjad\u201c, mis sobivad ha\u0308sti u\u0308ldmo\u0303istete o\u0303ppimiseks."}, {"text_idx": "#000007", "text": "Et lastele meeldib rollima\u0308ngudeks u\u0308mber riietuda, o\u0303mblesin neile kitlid ja po\u0303lled. Taaskasutuse po\u0303himo\u0303ttel tegin vanadest diivani poroloonpatjadest kolm va\u0308ikest patja, millest saab teha na\u0308iteks diivani ja haiglavoodi vo\u0303i siis kasutada neid teatrima\u0308ngus sirmina.Voodipesu nukkudele aitasid o\u0303mmelda lastevanemad. Tihti loovad lapsed oma ma\u0308ngu jaoks sobiva keskkonna ise, kasutades selleks ka\u0308epa\u0308raseid vahendeid: toole, suuri ma\u0308nguklotse, patju jne."}, {"text_idx": "#000008", "text": "Ma\u0308ngime lastega igal aastaajal ka o\u0303ues, kus laste ka\u0308sutuses on kaks poriko\u0308o\u0308ki pa\u0308ris toiduno\u0303udega. Poriko\u0308o\u0308gid meisterdasid meile lastevanemad \u2013 va\u0308rvisid ja sisustasid ning to\u0303id kodust lastele ma\u0308ngimiseks vanad kraanikausid, potid-pannid, kausid, teekannud jne. Ka o\u0303petajad olid abiks. Meie ru\u0308hma laste vanemad osalevad meeleldi lasteaia tegemistes. Igas kodus leidub ju midagi, mis lasteaias taaskasutust leiab. Ru\u0308hma kulusid planeerides ostame ma\u0308nguasju ka o\u0303ppekulu rahadest."}, {"text_idx": "#000009", "text": "Mo\u0303nikord olen kasutanud suurel ma\u0308ngude pa\u0308eval sellist vo\u0303tet nagu rollivahetus o\u0303petaja ma\u0308rguande peale. Teinekord sean ajapiirangu \u2013 na\u0308iteks ma\u0308ngivad lapsed u\u0308hes ma\u0308ngukeskuses paarku\u0308mmend minutit, siis annan ma\u0308rku keskuste vahetamiseks. Lapsed vahetavad rollid: see, kes enne to\u0308o\u0308tas apteegis, saab nu\u0308u\u0308d olla pangato\u0308o\u0308taja, arst vahetab koha juuksuriga jne. Vahel ei olegi mul vaja sekkuda, vaid lapsed vahetavad omavahel osad iseseisvalt, mis on minu to\u0308o\u0308le parim hinnang. See on pa\u0308evast pa\u0308eva kestnud ja\u0308rjepideva to\u0308o\u0308 tulemus."}, {"text_idx": "#000010", "text": "Laste soovil ja\u0308tame ma\u0308ngukeskused ru\u0308hmaruumi u\u0308les ja\u0308rgmise pa\u0308evani, et lasteaeda tulles saaks kohe ma\u0308ngu ja\u0308tkata vo\u0303i liituda teiste laste alustatud ma\u0308nguga."}, {"text_idx": "#000011", "text": "Kuna meil on sobitusru\u0308hm, on eriti ta\u0308htis silmas pidada, et ma\u0308ng aitab parandada laste suhtlemisoskust, arendada keelt ja ta\u0308iendada so\u0303navara. Ha\u0308sti ja julgustavalt mo\u0303jub ma\u0308ngimine uutele, samuti aravo\u0303itu ja ebakindlatele lastele."}, {"text_idx": "#000012", "text": "On tulnud ette, et mo\u0303nda last ei taheta ma\u0308ngu vo\u0303tta. Rollima\u0308ngud aitavad ha\u0308sti kaasa sotsiaalsele kohanemisele: esialgu piisabki lapsele ma\u0308ngus olemisest ja kasvo\u0303i omaette tegutsemisest. U\u0308ks ko\u0303nehilistusega poiss istuski alguses kodukeskuses, vaatas raamatut ja matkis lehte lugevat isa. Laps oli rollis. Olgugi et ta ei o\u0308elnud u\u0308htki so\u0303na, oli ta siiski ma\u0308ngus. Mo\u0303ne aja pa\u0308rast kutsus \u201eema\u201c \u201epereisa\u201c so\u0308o\u0308ma. Nad einestasid koos ja olid ma\u0308nguhoos. Poiss ei tundnud end ma\u0308ngust eemale ja\u0308etuna. Teiste laste juttu kuulates suutis ta peagi juba ka ise so\u0303na sekka o\u0308elda. Sellised olukorrad to\u0303estavad, et kaasava hariduse po\u0303himo\u0303te toimib."}, {"text_idx": "#000013", "text": "O\u0303petaja kui ma\u0308ngu algataja ja suunaja"}, {"text_idx": "#000014", "text": "Meie ru\u0308hmas ka\u0308ivad lapsed vanuses kaks kuni seitse aastat ja uskuge mind, poodi ma\u0308ngides ei ole vahet, kui vana on mu\u0308u\u0308ja, ko\u0303ik saavad oma rolliga suurepa\u0308raselt hakkama. Hea on na\u0308ha, kuidas lapsed selgitavad u\u0308ksteisele ma\u0308ngu olemust, sealjuures u\u0308ksteist abistades ja toetades."}, {"text_idx": "#000015", "text": "O\u0303petaja u\u0308lesanne on ja\u0308lgida, vajadusel abistavalt ma\u0308ngu suunata ning mo\u0303nikord olla ka ise pereliikme, kliendi vo\u0303i patsiendi rollis. Juhtub, et laps tuleb ja kurdab, et so\u0303ber ei soovi temaga ma\u0308ngida. Siis ma\u0308ngin so\u0303bra asemel mina, lootes, et eeskuju innustab so\u0303pra ma\u0308nguga liituma. Lastele meeldib, kui ta\u0308iskasvanu nende ma\u0308ngudes osaleb, see lisab julgust ja enesekindlust. Mo\u0303nikord saab o\u0303petaja lastega koos ma\u0308ngides hoida eos a\u0308ra nii mo\u0303negi konflikti. O\u0303petaja saab olla nii ma\u0308ngu algataja kui ka osaline, tekitades oma eeskujuga lastes ma\u0308nguhuvi."}, {"text_idx": "#000016", "text": "O\u0303petaja eeskujul o\u0303pivad lapsed ma\u0308ngu kaudu kannatlikkust, heatahtlikkust ja u\u0308ksteise vastu viisakas olemist, mis on elus va\u0308ga vajalik oskus. Meie ru\u0308hma lapsed hoolivad u\u0308ksteisest ja arvestavad oma kaaslaste soovidega. Eelnevalt olen neile selgitanud meie lasteaia va\u0308a\u0308rtusi, milleks on hoolivus, ausus, austus, julgus. Osaleme ka projektis \u201eKiusamisest vabaks\u201c."}, {"text_idx": "#000017", "text": "Ma\u0308ngu abil saab omavahel lo\u0303imida o\u0303pivaldkondi (\u201eKeel ja ko\u0303ne\u201c, \u201eMina ja keskkond\u201c, matemaatika, kunst, liikumine, muusika, eesti keel kui teine keel \u2013 ru\u0308hmas on lapsi, kelle emakeel ei ole eesti keel), samuti sotsiaalseid, enesekohaseid, ma\u0308ngu-, tunnetus- ja o\u0303pioskusi."}, {"text_idx": "#000018", "text": "Lastega ma\u0308ngides tuleb palju ra\u0308a\u0308kida ja arutleda. Suhtlemine nii ta\u0308iskasvanute kui u\u0308ksteisega rikastab lapse so\u0303navara ja va\u0308ljendusoskust, treenib ma\u0308lu, lisab julgust ja enesekindlust."}, {"text_idx": "#000019", "text": "Rollima\u0308ngud aitavad arendada ka laste matemaatikaoskusi: vo\u0303rdlemist, loendamist, arvutamist, ru\u0308hmitamist, mo\u0303o\u0303tmist, kaalumist. Na\u0308iteks on ateljeema\u0308ngus eri sorti kangaid: siidi, sitsi, drappi, pitsi jne. Neid on mitut va\u0308rvi: valget, oranz\u030ci, musta, pruuni, lillat, heledamaid ja tumedamaid toone. On eri laiusega paelu, eri suurusega no\u0308o\u0308pe ja palju muud. Ka\u0308a\u0308re kasutame muidugi ainult o\u0303petaja valvsa pilgu all."}, {"text_idx": "#000020", "text": "Saame harjutada mo\u0303o\u0303tmist eri pikkusega joonlaua, mo\u0303o\u0303dulindi vo\u0303i kokkulepitud mo\u0303o\u0303tu\u0308hikuga, na\u0308iteks pliiatsiga. Maksmisel o\u0303pime kasutama rahau\u0308hikuid: eurosid ja sente."}, {"text_idx": "#000021", "text": "Pa\u0308rast ma\u0308ngu teeme ru\u0308hmaruumi u\u0308hiselt korda. Lausa imekspandav, kui rahulikult ja su\u0308steemselt oskavad lapsed panna ma\u0308nguasjad tagasi oma kohale riiulile, karpi vo\u0303i kasti, ning lausa tahavad seda teha. Niiviisi ru\u0308hmaga u\u0308hise perena koos tegutsemine kasvatab lastes korraarmastust ja vastutustunnet."}, {"text_idx": "#000022", "text": "Minu pikaaegne to\u0308o\u0308kogemus na\u0308itab, et kodus lastega ei ma\u0308ngita, misto\u0303ttu paljud lapsed kas ei oska vo\u0303i ei taha ma\u0308ngida ja neil puudub iseseisev ma\u0308ngulust. Selle to\u0303demuse po\u0303hjuste u\u0308le ma siinkohal arutlema ei hakka, see on juba ja\u0308rgmise artikli teema. Ku\u0308ll aga tahan o\u0303petajatele su\u0308damele panna, et nad leiaksid sagedamini aega lastega nii toas kui o\u0303ues koos ma\u0308ngida ning o\u0303hutaksid lapsi rohkem loovaid rollima\u0308nge ma\u0308ngima. Ma\u0308ng ongi ju va\u0308ikese inimese elu ja to\u0308o\u0308."}, {"text_idx": "#000023", "text": "Kallid o\u0303petajad, meie ru\u0308hmas on ja\u0308rgmine ma\u0308ngude pa\u0308ev juba planeeritud. Aga teil?"}, {"text_idx": "#000024", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000027", "text": "Noorte teadusmaleva to\u0308o\u0308d toetavad kosmoseteadlasi"}, {"text_idx": "#000028", "text": "Too o\u0303pilased Energia Avastuskeskusesse avastusretkele!"}, {"text_idx": "#000030", "text": "Tartu Loodusmaja uus o\u0303ppeprogramm uurib, kuidas su sa\u0308rk su\u0308ndis"}, {"text_idx": "#000033", "text": "Tartu U\u0308likooli muuseum aitab ellu ja\u0308a\u0308da"}, {"text_idx": "#000034", "text": "Kelle probleem on Eesti lapse digiso\u0303ltuvus?Kuidas tunneb end koolis lugemisraskusega laps?Kallavere Keskkoolis saab o\u0303ppida Saare- ja Vo\u0303rumaalt, isegi va\u0308lismaaltIkka ja ja\u0308lle jutustamisoskusest \u2013 midagi o\u0303petajaleMida o\u0303petaja ei rakenda, seda o\u0303pilane ei tea"}]